OpenLLM-France/wikimedia huggingface dataset:
# Partit de l'Entesa Cívica

El Partit de l'Entesa Cívica (en eslovac Strana občianskeho porozumenia, SOP) va ser un partit polític de centreesquerra d'Eslovàquia, actiu durant només cinc anys. En aquests, va formar part de la coalició de govern de Mikuláš Dzurinda, amb Rudolf Schuster, fundador del partit, sent electe President al 1999. El SOP va anar perdent suport durant el mandat i a les eleccions de 2002 va perdre tota la representació al Consell Nacional. Un any més tard, el partit es dissoldria recomanant als seus membres entrar a Direcció-SD.

## Història

El SOP es va fundar l'abril de 1998 per l'alcalde de Košice, Rudolf Schuster i d'altres membres prominents de la política d'Eslovàquia, com l'ex-Ministre Pavol Hamžík. El partit pretenia reorganitzar els votants d'esquerres i els desencantats amb l'HZDS, impulsant una política de conciliació entre els blocs polítics representats pel llavors Primer Ministre Vladimír Mečiar i l'oposició. Per a les eleccions legislatives del mateix any, les enquestes els atorgaven la tercera posició amb una forquilla d'entre el 14 i el 18% dels vots, amb una gran popularitat per a Rudolf Schuster, però els resultats no van ser tan positius; amb només un 8% i 13 escons, van quedar en darrera posició.
Després de les eleccions, van formar una coalició de govern juntament amb la Coalició Democràtica Eslovaca, el Partit de l'Esquerra Democràtica i el Partit de la Coalició Hongaresa, obtenint i un viceprimer ministre i dos Ministeris, Integració Europea i Privatització. A canvi de no assumir un tercer ministeri, van arribar a l'acord que tots els partits del govern donarien suport a Rudolf Schuster per convertir-se en el proper president, aconseguint-ho al 1999.
Desgastats per la major presència dels altres partits del govern i la formació de Direcció-SD i l'Aliança del Nou Ciutadà, el partit aniria obtenint menys suport a les enquestes fins al punt d'arribar a l'1% al 2002. Finalment, a les eleccions del mateix any van anar a llistes del Partit de l'Esquerra Democràtica, amb poques opcions de sortida. Tanmateix, van obtenir uns resultats molt pobres, perdent tota representació al Consell. Un any més tard, el partit es dissoldria donant suport a entrar a Direcció-SD.

## Resultats electorals

| Any | Vots | % | Escons | +/- | Govern |
| 1998 | 269,343 | 8.02 | 13 / 150 | Nou | Coalició |
| 2002 | Dins del SDL | Dins del SDL | 0 / 150 | 13 | Extraparlamentari |

## Referències

* ↑ Bugajski, Janusz. Political parties of Eastern Europe: a guide to politics in the post-communist era. Armonk (N.Y.): M. E. Sharpe, 2002. ISBN 978-1-56324-676-0.
* ↑ Bozóki, András; Ishiyama, John T. The communist successor parties of Central and Eastern Europe. Armonk (N.Y.) London: M.E. Sharpe, 2002. ISBN 978-0-7656-0986-1.
* ↑ «Slovak opposition works on forming new government - AP Online | HighBeam Research», 09-04-2016. Arxivat de l'original el 2016-04-09. [Consulta: 19 agost 2024].
* ↑ «Former parliamentary party merges with Smer - AP Worldstream | HighBe…», 16-02-2013. Arxivat de l'original el 2013-02-16. [Consulta: 19 agost 2024].
# Debrešte

Debrešte (en macedònic Дебреште) és un poble situat al municipi de Dòlneni, al centre de Macedònia del Nord.
L'any 2002 es va realitzar un cens, afirmant que al poble hi havia una població de 2.424 habitants, dividits ètnicament de la següent manera:
* Turcs: 2.088
* Macedonis: 169
* Albanesos: 149
* Altres: 18

## Referències

* ↑ (macedònic)(anglès)Recensement de 2002
Plantilla:Entitats habitades del municipi de Dòlneni
# Luz Adriana Camargo

Luz Adriana Camargo (Bogotà, 13 d'octubre de 1965) és una advocada colombiana especialista en dret penal i criminologia. Des del 22 de març de 2024 té el càrrec de Fiscal General de la Nació del poder judicial de Colòmbia.

## Trajectòria

Luz Adriana Camargo va néixer a Bogotà l'any 1965. Va estudiar batxillerat al col·legi María Mazzarello d'on es va graduar el 1981. El 1982 va matricular-se a la Universitat de la Sabana per a estudiar dret, graduant-se'n el 1986. Va cursar una especialització en dret penal i criminologia a la Universitat Lliure de Colòmbia finalitzada l'any 1990.
Va iniciar la seva trajectòria jurídica el 1988 a la Direcció d'Instrucció Criminal de Bogotà, i va exercir com a advocada litigant de 1989 a 1991.
Entre 1996 i 2003 va treballar a la Fiscalia General de la Nació on va ser fiscal auxiliar davant del Tribunal Suprem de Justícia, i del 2003 al 2004 fiscal delegada davant del mateix tribunal.
Del 2005 al 2014 hi va estar vinculada com a magistrada auxiliar i va jugar un paper clau en la investigació de l'escàndol de la parapolítica, destacant la connexió entre sectors polítics i les Autodefenses Unides de Colòmbia.
Entre el 2014 i el 2017 va ser cap de recerca i litigi de la Comissió Internacional contra la Impunitat a Guatemala de l'Organització de les Nacions Unides on va treballar de la mà d'Iván Velásquez Gómez qui era el cap de la comissió i a qui havia conegut mentre treballava de magistrada auxiliar.
El 2018, Camargo va assessorar la Comissió Interamericana de Drets Humans (CIDH) en el seguiment d'investigacions penals a l'Equador relacionades amb el segrest de tres periodistes del diari El Comercio. Igualment va ser consultora de diverses organitzacions de defensa dels drets humans i pèrita en litigis internacionals.

## Referències

* ↑ «Luz Adriana Camargo se convierte en la segunda mujer elegida Fiscal General de Colombia». Volcánicas, 12-03-2024.
* 1 2 3 «Hoja de Vida». scribd.com, 2024.
* 1 2 «Luz Adriana Camargo Garzón, nueva Fiscal General de la Nación». cortesuprema.gov.co.
* 1 2 «¿Quién es Luz Adriana Camargo, la nueva fiscal general?». rtvcnoticias.com, 12-03-2024.
# Sugarcreek (Pennsilvània)

Sugarcreek és una població dels Estats Units a l'estat de Pennsilvània. Segons el cens del 2000 tenia 5.331 habitants.

## Demografia

Segons el cens del 2000, Sugarcreek tenia 5.331 habitants, 2.093 habitatges, i 1.521 famílies. La densitat de població era de 55,1 habitants/km².
Dels 2.093 habitatges en un 28,5% hi vivien nens de menys de 18 anys, en un 59,8% hi vivien parelles casades, en un 9,1% dones solteres, i en un 27,3% no eren unitats familiars. En el 24% dels habitatges hi vivien persones soles l'11,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,44 i el nombre mitjà de persones que vivien en cada família era de 2,88.
Per edats la població es repartia de la següent manera: un 21,9% tenia menys de 18 anys, un 6,7% entre 18 i 24, un 26,5% entre 25 i 44, un 25,8% de 45 a 60 i un 18,9% 65 anys o més.
L'edat mediana era de 42 anys. Per cada 100 dones de 18 o més anys hi havia 86,9 homes.
La renda mediana per habitatge era de 31.952$ i la renda mediana per família de 36.926$. Els homes tenien una renda mediana de 32.875$ mentre que les dones 21.996$. La renda per capita de la població era de 16.873$. Entorn del 8,8% de les famílies i el 10,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Sugarcreek». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 10 agost 2010].
* ↑ «Geographic Comparison Table- Sugarcreek». American Fact Finder. Oficina del Cens dels Estats Units, 12-01-2010.
# Susquehanna Trails

Susquehanna Trails és una concentració de població designada pel cens dels Estats Units a l'estat de Pennsilvània. Segons el cens del 2000 tenia 2.134 habitants.

## Demografia

Segons el cens del 2000, Susquehanna Trails tenia 2.134 habitants, 734 habitatges, i 584 famílies. La densitat de població era de 259,1 habitants/km².
Dels 734 habitatges en un 46,3% hi vivien nens de menys de 18 anys, en un 68,3% hi vivien parelles casades, en un 5,7% dones solteres, i en un 20,3% no eren unitats familiars. En el 15,5% dels habitatges hi vivien persones soles el 4,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,91 i el nombre mitjà de persones que vivien en cada família era de 3,24.
Per edats la població es repartia de la següent manera: un 31,2% tenia menys de 18 anys, un 6% entre 18 i 24, un 35,8% entre 25 i 44, un 19,4% de 45 a 60 i un 7,6% 65 anys o més.
L'edat mediana era de 34 anys. Per cada 100 dones de 18 o més anys hi havia 105,7 homes.
La renda mediana per habitatge era de 42.000 $ i la renda mediana per família de 45.672 $. Els homes tenien una renda mediana de 36.806 $ mentre que les dones 23.616 $. La renda per capita de la població era de 16.695 $. Entorn de l'1,4% de les famílies i el 3,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Susquehanna Trails». American Fact Finder. Oficina del Cens dels Estats Units, 12-01-2010. Arxivat de l'original el 2020-02-16. [Consulta: 10 agost 2010].
* ↑ «Geographic Comparison Table- Susquehanna Trails». American Fact Finder. Oficina del Cens dels Estats Units, 12-01-2010.
# Moixiganga de Reus

La Moixiganga de Reus va ser un tipus de ball que formava figures acrobàtiques que va actuar a Reus en el passat.
Les moixigangues, també s'anomenen de vegades ball de valencians i serien l'origen de la muixeranga i dels castells. Segons alguns estudis, els castells s'originarien bàsicament a l'àrea Tarragona-Reus-Valls, amb els anys perdrien els balls centrant-se a aconseguir torres cada vegada més elevades i deixant de participar en les processons. La manca de "valencians" va originar l'aparició de les Moixigangues Religioses.
El 1775 la trobem enumerada entre els elements de la festa pel trasllat de les relíquies de Bernat Calvó, tot i que no és clar que tingués característiques estretament vinculades a la religiositat
Pels volts del 2003 es van trobar unes partitures a Banyoles, propietat d'una orquestra, entre les quals hi havia la de la moixiganga reusenca. També es té referència d'uns dibuixos de tres figures de l'antiga moixiganga,
De vegades el nom de moixiganga s'aplica a diferents balls o comparses de gent disfressada, però la podem definir com una dansa de temàtica religiosa en la qual els balladors configuren, realitzant construccions humanes, escenes de la passió de Crist. En algunes poblacions, però, la moixiganga és una dansa complexa que integra figures diverses, procedents, potser, d'altres manifestacions festives. A Reus la trobem documentada a la segona meitat del segle XVIII: el 1775, en una festa dedicada a Bernat Calbó, bisbe de Vic; el 1792 a la processó de trasllat de la Mare de Déu de Misericòrdia al seu santuari; el 1793 a la festa del trasllat de la imatge de sant Domènec a una nova capella al costat del portal de Monterols. Al segle xix se cita junt amb altres balls, a la festa de la visita del rei Ferran VII a Reus, el 1814; o a les festes de la Jura d'Isabel II, el 1833. Formava part del conjunt de més d'una vintena de danses que integraven els seguicis reusencs a l'època. La moixiganga pertanyia al gremi de sastres. Altres poblacions del Baix Camp on s'havia ballat són Mont-roig del Camp, Riudoms o la Selva del Camp.
Entre el 2007 i el 2008 l'Esplai Fem-nos amics va treure al carrer una moixiganga de caràcter religiós. Representaven 7 misteris diferents de la setmana santa.
El dia 18 de juny de 2019, el Circ Social presentava la Nova Moixiganga de Reus, a la plaça de la Patacada. La Nova Moixiganga representa els mateixos quadres que la moixiganga de Lleida. Amb cèrcols i figures acrobàtiques. Els vestits que duen, son semblants als de la Dansa de Mossèn de Joan de Vic. La camisa té 1 pit de color vermell i l'altre taronja, que s'alterna amb el color de cada camal del pantaló i les mànigues de la camisa.

## Referències

* ↑ «Moixiganga». [Consulta: 6-VI-2014].
* ↑ Palomar, Salvador. «La Moixiganga». [Consulta: 6-VI-2014].

## Enllaços externs

* La Moixiganga Arxivat 2014-06-07 a Wayback Machine.
# Tipton (Pennsilvània)

Tipton és una concentració de població designada pel cens dels Estats Units a l'estat de Pennsilvània. Segons el cens del 2000 tenia 1.225 habitants.

## Demografia

Segons el cens del 2000, Tipton tenia 1.225 habitants, 463 habitatges, i 356 famílies. La densitat de població era de 255,7 habitants/km².
Dels 463 habitatges en un 33,5% hi vivien nens de menys de 18 anys, en un 67,4% hi vivien parelles casades, en un 5,6% dones solteres, i en un 23,1% no eren unitats familiars. En el 19,2% dels habitatges hi vivien persones soles el 8,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,65 i el nombre mitjà de persones que vivien en cada família era de 3,03.
Per edats la població es repartia de la següent manera: un 23,8% tenia menys de 18 anys, un 7,3% entre 18 i 24, un 28,7% entre 25 i 44, un 25% de 45 a 60 i un 15,2% 65 anys o més.
L'edat mediana era de 40 anys. Per cada 100 dones de 18 o més anys hi havia 101,9 homes.
La renda mediana per habitatge era de 51.250 $ i la renda mediana per família de 59.100 $. Els homes tenien una renda mediana de 37.596 $ mentre que les dones 28.359 $. La renda per capita de la població era de 21.320 $. Entorn del 6% de les famílies i el 12% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Tipton». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 10 agost 2010].
* ↑ «Geographic Comparison Table- Tipton». American Fact Finder. Oficina del Cens dels Estats Units, 12-01-2010.
# Arnau de Gurb

Arnau de Gurb fou bisbe de Barcelona de 1252 a 1284.
Era fill del castlà Ramon de Gurb i d'Adelaida de Mont-ral. Abans havia estat canonge de la catedral de Vic, quan n'era bisbe Bernat Calvó i el 1248 ja era ardiaca major de Barcelona. Va ampliar el palau episcopal, si bé bona part de l'obra que hi va fer ha estat destruïda per reformes posteriors, i va fer construir la capella de Santa Llúcia, actualment part de la catedral i aleshores part del palau episcopal.
Amb Jaume I, va participar en la conquesta del regne de Múrcia i va ser ambaixador a la cort de França, per a negociar amb el rei d'aquest país el tractat de Corbeil. Va tenir molta relació amb Sant Ramon de Penyafort i va promoure el culte a la Immaculada Concepció i el 1281 decretà de precepte la festa al bisbat.
Protegí els ordes religiosos, organitzà els béns eclesiàstics i donà forma a la Pia Almoina.
El seu sepucre es troba a la capella de Santa Llúcia i queda un dels rars sepucres ben conservats del segle xiii.

## Referències

* ↑ Duran i Sanpere, Agustí. La catedral de Barcelona (en castellà). Barcelona: Aymà editors, 1952.
* ↑ «Capella de Santa Llúcia». Catedral de Barcelona. [Consulta: 17 agost 2019].

## Bibliografia

* Blanxart, María Teresa Matas i «El bàcul del bisbe Arnau de Gurb: una peça litúrgica o funerària?» (pdf). Lambard: Estudis d'art medieval, 9, 1996, pàg. 167–173. Arxivat de l'original el 2019-08-17. ISSN: 0214-4573 [Consulta: 17 agost 2019].
* Martín i Ros, Rosa María «Teixit del sepulcre del bisbe Arnau de Gurb». Lambard: Estudis d'art medieval, 6, 1991, pàg. 179–188. ISSN: 0214-4573.
# Valley View (Comtat de York)

Valley View és una concentració de població designada pel cens del Comtat de York a l'estat de Pennsilvània. Segons el cens del 2000 tenia 2.743 habitants.

## Demografia

Segons el cens del 2000, Valley View tenia 2.743 habitants, 1.196 habitatges, i 839 famílies. La densitat de població era de 1.375,4 habitants/km².
Dels 1.196 habitatges en un 24,4% hi vivien nens de menys de 18 anys, en un 59,8% hi vivien parelles casades, en un 8,1% dones solteres, i en un 29,8% no eren unitats familiars. En el 25,1% dels habitatges hi vivien persones soles el 12,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,29 i el nombre mitjà de persones que vivien en cada família era de 2,71.
Per edats la població es repartia de la següent manera: un 19,2% tenia menys de 18 anys, un 4,6% entre 18 i 24, un 29,1% entre 25 i 44, un 24,8% de 45 a 60 i un 22,2% 65 anys o més.
L'edat mediana era de 43 anys. Per cada 100 dones de 18 o més anys hi havia 89,2 homes.
La renda mediana per habitatge era de 51.063 $ i la renda mediana per família de 54.698 $. Els homes tenien una renda mediana de 40.972 $ mentre que les dones 28.750 $. La renda per capita de la població era de 27.794 $. Cap de les famílies i el 0,9% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Valley View». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 10 agost 2010].
* ↑ «Geographic Comparison Table- Valley View». American Fact Finder. Oficina del Cens dels Estats Units, 12-01-2010.
# Luz Adriana Camargo

Luz Adriana Camargo (Bogotà, 13 d'octubre de 1965) és una advocada colombiana especialista en dret penal i criminologia. Des del 22 de març de 2024 té el càrrec de Fiscal General de la Nació del poder judicial de Colòmbia.

## Trajectòria

Luz Adriana Camargo va néixer a Bogotà l'any 1965. Va estudiar batxillerat al col·legi María Mazzarello, on es va graduar el 1981. El 1982 va matricular-se a la Universitat de la Sabana per a estudiar dret, graduant-se'n el 1986. Després va cursar una especialització en dret penal i criminologia a la Universitat Lliure de Colòmbia que va finalitzar l'any 1990.
Va iniciar la seva trajectòria jurídica el 1988 a la Direcció d'Instrucció Criminal de Bogotà, i va exercir com a advocada litigant de 1989 a 1991. Entre 1996 i 2003 va treballar a la Fiscalia General de la Nació on va ser fiscal auxiliar davant del Tribunal Suprem de Justícia, i del 2003 al 2004 fiscal delegada davant del mateix tribunal. Del 2005 al 2014 hi va estar vinculada com a magistrada auxiliar i va jugar un paper clau en la investigació de l'escàndol de la parapolítica, destacant la connexió entre sectors polítics i el grup paramilitar de les Autodefenses Unides de Colòmbia.
Entre el 2014 i el 2017 va ser cap de recerca i litigi de la Comissió Internacional contra la Impunitat a Guatemala de l'Organització de les Nacions Unides, on va treballar de la mà d'Iván Velásquez Gómez que era el cap de la comissió i a qui havia conegut mentre treballava de magistrada auxiliar.
El 2018 Camargo va assessorar la Comissió Interamericana de Drets Humans (CIDH) en el seguiment d'investigacions penals a l'Equador relacionades amb el segrest de tres periodistes del diari El Comercio. Igualment va ser consultora de diverses organitzacions de defensa dels drets humans i pèrita en litigis internacionals.

## Referències

* ↑ «Luz Adriana Camargo se convierte en la segunda mujer elegida Fiscal General de Colombia». Volcánicas, 12-03-2024.
* ↑ Triana Sánchez, Santiago. «Colombia es el país más peligroso del mundo para defender los derechos humanos» (en castellà), 14-02-2025. [Consulta: 18 març 2025].
* 1 2 3 «Hoja de Vida». scribd.com, 2024.
* 1 2 «Luz Adriana Camargo Garzón, nueva Fiscal General de la Nación». cortesuprema.gov.co.
* 1 2 «¿Quién es Luz Adriana Camargo, la nueva fiscal general?». rtvcnoticias.com, 12-03-2024.
# Warrior Run

Warrior Run és una població dels Estats Units a l'estat de Pennsilvània. Segons el cens del 2000 tenia 624 habitants.

## Demografia

Segons el cens del 2000, Warrior Run tenia 624 habitants, 257 habitatges, i 178 famílies. La densitat de població era de 312,9 habitants/km².
Dels 257 habitatges en un 26,5% hi vivien nens de menys de 18 anys, en un 51% hi vivien parelles casades, en un 16% dones solteres, i en un 30,7% no eren unitats familiars. En el 25,7% dels habitatges hi vivien persones soles el 13,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,43 i el nombre mitjà de persones que vivien en cada família era de 2,94.
Per edats la població es repartia de la següent manera: un 22,6% tenia menys de 18 anys, un 6,1% entre 18 i 24, un 28,5% entre 25 i 44, un 24,7% de 45 a 60 i un 18,1% 65 anys o més.
L'edat mediana era de 40 anys. Per cada 100 dones de 18 o més anys hi havia 82,3 homes.
La renda mediana per habitatge era de 29.583$ i la renda mediana per família de 36.250$. Els homes tenien una renda mediana de 28.958$ mentre que les dones 21.304$. La renda per capita de la població era de 15.693$. Entorn del 10% de les famílies i el 9,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Warrior Run». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 10 agost 2010].
* ↑ «Geographic Comparison Table- Warrior Run». American Fact Finder. Oficina del Cens dels Estats Units, 12-01-2010.